Bybelskool » waaksaam
Prontuit die Waarheid
1 en 2 Samuel
1 en 2 Konings
1 en 2 Kronieke
Psalms – reeks
Klaagliedere van Jeremia
Die Twaalf Kleiner Profete
Lukas en Handelinge – reeks
1 en 2 Korintiërs
1 en 2 Tessalonisense
1 en 2 Timoteus
Teenwoordigheid van God
Geen Ander Evangelie – Pinkster 2017 Blancogemeente George
Nuus oor die Bybelskool
Oor die Heilige Gees
Oor die opstanding
Drie vaste gebedstye vir elke dag
Mans in die Bybel
Vroue in die Bybel
Spreek in tale
Posts Tagged 'waaksaam'
Markus 13:24-37 – Die koms van die Seun van die mens
Written by Chris van Wyk. Posted in Markus
Markus (Matteus en Lukas)
3. Die koms van die Seun van die mens
Jesus verstel weer sy versier en fokus nou op sy Wederkoms, die klimaks van hierdie profetiese rede. Sy koms sal gepaard gaan met kosmiese tekens – ontwrigtings aan die son, maan, sterre, en ander kragte in die hemelruim (Jes 13:10: Joel 2:10, 31; 3:15 – vgl Petrus in sy toespraak op Pinksterdag in Hand 2 wat ook hierna verwys en dit verbind aan die uitstorting van die Heilige Gees). Met die Seun van die mens (Dan 7:13) kom ook die engele wat die uitverkorenes versamel.
Matteus brei uit oor die verslaentheid wat oor die volke van die aarde sal kom en praat ook van die groot trompet wat dit alles sal aankondig. Lukas praat ook van die radeloosheid en angs van die mense vir die "gebulder van die see en sy vloedgolwe"(tsunamis?). Hy bemoedig die gelowiges egter met die boodskap dat hierdie dinge eintlik 'n teken is dat hulle verlossing naby is. Daarom moet hulle regop staan en hulle koppe oplig!
4. Die voorbeeld van die vyeboom
Jesus gebruik dan die voorbeeld van die vyeboom se seisoenale verandering in die lente wat as teken dien dat die somer naby is, om die dissipels op die regte wyse na dié tekens te laat kyk. "Nog in die leeftyd van hierdie geslag sal dit alles gebeur," sê Jesus. Die natuurlikste interpretasie van "hierdie geslag" is dat dit na die Jode van Jesus se tyd verwys (vgl Mark 8:12). Dws, die profetiese rede sal in die Joodse volk van daardie tyd se leeftyd vervul word. En dit op sigself is 'n teken dat die Wederkoms naby is.
Matteus neem Markus net so oor en Lukas noem dit 'n gelykenis eerder as 'n voorbeeld. Hy praat ook van die tekens as tekens van die koninkryk van God.
5. Die tyd en datum van die wederkoms
Jesus sluit die profetiese rede af deur sy oproep tot gereedheid en waaksaamheid te herhaal, want die tyd en datum van die wederkoms is net bekend vir Sy Vader. Hy gebruik die voorbeeld van 'n deurwagter wat nie weet wanneer die huiseienaar weer terug kom nie, en daarom sal wakker bly.
Matteus gebruik ook die voorbeeld van die situasie in die tyd van Noag wat as wekroep vir die dissipels moet dien om waaksaam te wees. Hy praat ook van die onderskeid wat met die wederkoms tussen mense getref sal word, waarskynlik op grond van hulle waaksaamheid al dan nie. Die deurwagter voorbeeld van Markus word anders deur hom vertel. By Matteus is dit die huiseienaar self wat waaksaam is terwyl hy vir 'n dief wag.
Lukas verbind die oproep tot waaksaamheid baie spesifiek aan die gevaar dat hulle gees deur onmatige etery en drinkery en die sorge van die lewe afgestomp sal word, en die dag hulle soos 'n vangnet kan oorval. Hy roep hulle ook op tot voortdurende gebed.
Jun 24, 2019 | #
Ons gereformeerde vaders het groot insig en wysheid gehad toe hulle die belydenisskrifte opgestel het.
Chris van Wyk
Jun 20, 2019 | #
Hi Gail. Die Bybel praat nie van 'n kategorie van gelowiges wat "salwers" is nie. Van die profete het bv konings gesalf vir hulle taak, maar dit was 'n funksie van hulle amp as profeet in opdrag van die Here. Niemand is só gebore nie. Dit gebeur ook nie vandag nie.
Goeie dag Chris, Ek wil graag weet hoe 'n mens sal kan sien wanneer 'n persoon 'n salwer is?
Word so 'n persoon gebore om een te wees? Kan'n sewe jare 'n salwer wees? My dogter se pastoor het vir haar gesê dat my sewe jarige kleinseun 'n salwer is. Kan ek asb. vra waar in die bybel dit staan dat kinders as salwers gebore word. Baie dankie.
Jun 17, 2019 | #
Dankie, hierdie gedeelte was in antwoord op vrae waarmee ek sommer besig was om oor te dink of te probeer uitpluis.
Jun 12, 2019 | #
Chris, Baie dankie, ons is tans juis besig met Korintiers in ons daaglikse stiltetyd. Dit is net so oorweldigend verdoemend op paar plekke dat ek angsbevange raak en eintlik nie heeltemal alles inneem nie. My eerste man het gedrink, so dit val nie onder punt 1 van jou bespreking nie, maar soos jy se volgens 1 Kor 7:27 is beide ek en my man vrygespreek. Dankie dat jy dit benadruk.
Hi Louise, nee, alles is nie vir jou verlore nie.
Om jou te help onderskei:
1. God haat egskeiding en wil hê dat ons getrou bly aan mekaar soos die 7de gebod dit uitspel. Daar is uitsonderings, bv as daar owerspel is (Matt 19:1-10), as daar kwaadwillige verlating of geweld is (Deut 21:10-14), as die ongelowige van die gelowige skei (1 Kor 7:15).
2. Egskeiding weens hierdie uitsonderings is dus toelaatbaar en stel mense vry om weer te trou (Deut 24:2). 'n Huwelik met die eerste gade is egter ontoelaatbaar (Deut 24:4).
3. Daar is 'n goeie saak uit te maak daarvoor dat 'n mens ongetroud bly ná só 'n mislukte huwelik ter wille van die koninkryk (1 Kor 7:27).
4. Egskeiding om enige ander rede as in punt 1 is sondig en moet bely word voor die Here. God is getrou en regverdig om ons te vergewe en te heilig ook van sulke sondes (1 Joh 1:9).
5. Indien 'n mens tog wel weer trou – onthou 1 Kor 7:27 – bly die vergifnis geldig. Die egskeiding word nie teen jou gehou nie.
Hi Philip, hierdie artikels kan jou dalk help met jou worsteling:
Jun 11, 2019 | #
Chris, Ek is as christenvrou geskei en weer getroud. Ek het 'n groot wroeging daaroor, want as ek die bybel en veral hierdie gedeelte reg verstaan, sal ek nie hemel toe gaan nie. Ek is dus gedoem. Help my om te verstaan en rustigheid te kry, of is alles vir my verlore?
Dis nie maklik nie – ek was vas oortuig dat my geloof onaangename gebeurtenisse sou verhoed deur God te vra – maar drie sterftes in 'n kwessie van paar weke het geloof laat wankel.
Ek verstaan God is in bevel, en dat Sy wee vir my aanvaarbaar moet wees – MAAR die twyfel – of ek werklik so gehoorsaam en goeie kind van God is – NOU GEWELDIG GROOT!
Ek sal aanhou probeer die raad volg – maar beginpunt is lag.
Hi Philip, geloof is 'n gawe van God wat kom uit die luister na en leef uit die Woord van God (Rom 10:17). Jesus is die Begin en die Voleinder van die geloof (Hebr 12:1-2). Ons moet dus ons oog op Hom fokus en Hom toelaat om deur sy Woord ons te begelei na 'n heilige lewe (Hebr 12:14). Dit sluit ons liggame en gedagtes in (Rom 12:1-2). Op 'n baie praktiese vlak vind ek dat gebed en die fokus van my gedagtes op die goeie vir my die beste werk. Lees Filippense 4:4-9 en volg die raad daarin.